section_heading: Uspjesi
paragraph_text: Kao pobjednik županijskog kupa Zmaj je dobio priliku da se natječe u pretkolu hrvatskog kupa i početkom sezone 2010/2011 u Zagrebu je održan ždrijeb. Zmaj je dobio najtežeg mogućeg suparnika u tom dijelu natjecanja, prvoligaša NK Karlovac. Tako je 25. kolovoza 2010. u pretkolu kupa Hrvatske po prvi puta u povijesti Zmaja u službenoj utakmici gostovao jedan prvoligaš. Zmaj je odigrao odličnu partiju. Nadigrao prvoligaša koji nije pokazao ništa, ali nesretno u 90+3 primio izjednačujući pogodak. Rezultat je bio 1-1 i nakon produžetaka se nije mijenjao, iako je Zmaj i tada imao dobrih prilika. U ruletu jedanaesteraca drama se nastavila i Zmajevi igači su od 5 postigli samo jedan pogodak. Karlovčani su bili uspješniji i zadnjom serijom postigli drugi pogodak iz jedanaesterca, te prošli dalje. Ukupni rezultat 2-3, 1-1 nakon 90 min.